1990 മുതൽ 1992 വരെ വേൾഡ് സിക്കിൾ സെൽ ഫൗണ്ടേഷന്റെ ഡയറക്ടർ ബോർഡിൽ ജെമിസൺ സേവനമനുഷ്ഠിച്ചിരുന്നു. 1993-ൽ സാങ്കേതിക മുന്നേറ്റങ്ങളുടെയും സാമൂഹിക-സാംസ്കാരിക സ്വാധീനം പരിഗണിക്കുന്ന ഒരു കൺസൾട്ടിംഗ് സ്ഥാപനം ആയ ജെമിസൺ ഗ്രൂപ്പ് Inc. സ്ഥാപിച്ചു. ഡൊറോത്തി ജെമിസൺ ഫൗണ്ടേഷൻ ഫോർ എക്സലൻസും ജെമിസൺ സ്ഥാപിക്കുകയും അമ്മയുടെ ബഹുമാനാർത്ഥം ഫൗണ്ടേഷന് പേരിടുകയും ചെയ്തു.12 നും 16 നും ഇടയിൽ പ്രായമുള്ള വിദ്യാർത്ഥികൾക്കായുള്ള സയൻസ് ക്യാമ്പായ ദി എർത്ത് വി ഷെയർ ഫൗണ്ടേഷന്റെ പദ്ധതികളിലൊന്ന് ആണ് . 1994-ൽ സ്ഥാപിതമായ ഡാർട്ട്മൗത്ത് കോളേജ്, കൊളറാഡോ സ്കൂൾ ഓഫ് മൈൻസ്, ചോറ്റ് റോസ്മേരി ഹാൾ, യുണൈറ്റഡ് സ്റ്റേറ്റ്സിലെ മറ്റ് സ്ഥാനങ്ങളിലും, അതുപോലെ തന്നെ അന്താരാഷ്ട്ര തലത്തിൽ ദക്ഷിണാഫ്രിക്ക, ടുണീഷ്യ, സ്വിറ്റ്സർലൻഡ് എന്നിവിടങ്ങളിലും ക്യാമ്പുകൾ നടന്നു.

1995 മുതൽ 2002 വരെ ഡാർട്ട്മൗത്ത് കോളേജിലെ പരിസ്ഥിതി പഠന പ്രൊഫസറായിരുന്നു ജെമിസൺ. അവിടെ വികസ്വര രാജ്യങ്ങളിലെ ഇൻസ്റ്റിറ്റ്യൂട്ട് ഫോർ അഡ്വാൻസിംഗ് ടെക്നോളജിയെ ജെമിസൺ നിയന്ത്രിച്ചിരുന്നു. 1999-ൽ കോർണൽ സർവകലാശാലയിൽ ആൻഡ്രൂ ഡി. വൈറ്റ് പ്രൊഫസർ-അറ്റ്-ലാർജ് ആയിതീർന്നു. സയൻസ് വിദ്യാഭ്യാസത്തിന് അനുകൂലമായും ന്യൂനപക്ഷ വിദ്യാർത്ഥികൾക്ക് ശാസ്ത്രത്തിൽ താൽപ്പര്യമുണ്ടാക്കുന്നതിനുമായി ജെമിസൺ ശക്തമായി വാദിക്കുന്നു. അമേരിക്കൻ മെഡിക്കൽ അസോസിയേഷൻ, അമേരിക്കൻ കെമിക്കൽ സൊസൈറ്റി, അസോസിയേഷൻ ഓഫ് സ്പേസ് എക്സ്പ്ലോറേഴ്സ്, അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസ് തുടങ്ങി വിവിധ ശാസ്ത്ര സംഘടനകളിൽ അവർ അംഗമാണ്.1999-ൽ ജെമിസൺ ബയോസെന്റന്റ് കോർപ്പറേഷൻ സ്ഥാപിക്കുകയും എ.എഫ്.ടി.ഇയെ വാണിജ്യവത്ക്കരിക്കാനുള്ള ലൈസൻസ് നേടുകയും ചെയ്തു.

2012-ൽ ഡൊറോത്തി ജെമിസൺ ഫൗണ്ടേഷൻ ഫോർ എക്സലൻസിലൂടെ 100 ഈയർ സ്റ്റാർഷിപ്പ് പ്രോജക്ടിന്റെ ലേലത്തിൽ ജെമിസൺ വിജയിച്ചു. കൂടുതൽ പ്രവർത്തനങ്ങൾക്കായി ഡൊറോത്തി ജെമിസൺ ഫൗണ്ടേഷൻ ഫോർ എക്സലൻസിന് 500,000 ഡോളർ ഗ്രാന്റ് ലഭിച്ചു. പുതിയ ഓർഗനൈസേഷൻ 100 ഈയർ സ്റ്റാർഷിപ്പ് എന്ന സംഘടനാ നാമം നിലനിർത്തി. 100 വർഷത്തെ സ്റ്റാർഷിപ്പിന്റെ ഇപ്പോഴത്തെ പ്രിൻസിപ്പലാണ് ജെമിസൺ.

കാർഷിക ശാസ്ത്രം മനസ്സിലാക്കാനും പിന്തുടരാനും കൊച്ചുകുട്ടികളെ പ്രോത്സാഹിപ്പിക്കുകയെന്ന ലക്ഷ്യത്തോടെയുള്ള സയൻസ് മാറ്റേഴ്സ് എന്ന സംരംഭത്തിനായി 2018-ൽ അവർ ബയർ ക്രോപ്പ് സയൻസ്, നാഷണൽ 4-എച്ച് കൗൺസിൽ എന്നിവയുമായി സഹകരിച്ചു.

സ്വകാര്യ ജീവിതം
പൊതു പ്രൊഫൈൽ
നാസാനന്തര ജീവിതം
STS-47